LidanRubinov/Halacha-QA huggingface dataset:
שאלה: אשתי שכחה להדליק נרות   מזוזה: 1. התארחנו בשבת אצל הורי, הארוחות היו בבית בו אני ואשתי ישנו (שכנים של הורי), גיסתי שישנה בבית אחר הדליקה בבית שכולנו אכלנו בו (ואני ואשתי ישנו בו.) אשתי לא הספיקה להדליק את הנרות. האם עלייה להדליק נר נוסף מעכשיו לכל חייה? (אולי יש קולא כי היה בדירה נרות דלוקים או כי היינו אורחים?) 2. אנו עוברים דירה. כשהגענו היו בדירה מזוזות בחלק מהחדרים והחלפתי אותן ואף הוספתי בחדרים ששלא היה, מזוזות מהודרות. האם אני יכול להחליף בחזרה למצב שקיבלתי את הדירה (להחזיר את הישנות ולקחת איתי את החדשות ואז יהיו פתחים בלי מזוזה. 3.לחילופין מה האפשרוות העומדות בפניי? (פעם שברה שעברנו דירה החלפתי את המהודרות בפשוטות ולקחתי את המהודרות איתי- האם זה הפתרון) 4.האם יש אפשרות להשאיר אחת בכניסה לדירה וזהו?
תשובה: 1. אומנם יש מקום לפטור מהדלקת נר נוסף בגלל הנימוק שכתבת, אך כדי למנוע שכחה אני מציע שבמשך חודש ימים (עד אחרי החגים) היא תדליק נר נוסף. 2. אתה יכול להחליף את המזוזות המהודרות בפשוטות, אך יש להשאיר מזוזה בכל חדר.
שאלה: נטילת ידיים בכיור: השירותים והמקלחת בביתי הם בחדר אחד. האם עליי ליטול ידיים בבוקר ואחרי התפנות דווקא במטבח? ואם כן, האם אפשר ליטול על הכלים שבכיור או שאפשר ליטול במקלחת שירותים ולברך בחוץ? ובשורות טובות
תשובה: הכי טוב זה לעשות מחיצה בין השירותים והמקלחת לבין הכיור ואז אפשר להשתמש בו. אם אין מחיצה, צריך ליטול בכיור שבמטבח. אבל צריך להקפיד לפנות את הכלים מהכיור כדי שלא יפלו עליהם מים שיש בהם רוח רעה.
שאלה: צריבת שירים לבת מצווה: אני מורה. ברצוני לצרוב כמתנה לבת מצווה דיסק עם שירים של אומנים שונים. אני צורבת את השירים מדיסקים שאני קניתי. כדי לשמח עם גוון מוסיקאלי מסויים ולא למטרה מסחרית כלל. האם זה מותר?
תשובה: מותר לצרוב למטרות לא מסחריות שיר אחד או שנים מכל דיסק.
שאלה: הלוואה שאינה חוזרת: לפני כמה שנים חבר (אדם מבוגר בשנות ה- 60 לחייו) של המשפחה התגרש בעקבות עניינים כלכליים, והיה צריך סכום של 40,000 ש"ח. הלוויתי לו את הסכום. לאחר הגירושין הוא התגורר בבית הורי במשך שנה. לאחר מכן הוא הכיר בת זוג ועבר להתגורר אצלה. היה סיכום שהוא יחזיר כל חודש סכום של 500 ש"ח וזה לא קורה. הוא אמנם עובד, אבל מרוויח מעט מאוד. והוא לא מחפש עוד עבודה פשוטה שיכולה לעזור לו להחזיר את הכסף. יש לו 2 ילדים גדולים נשואים שמרווחים יפה, ומהבושה הוא לא ביקש מהם ולא סיפר להם מעולם על ההלוואה. אני אמנם לא צריך את הכסף כרגע, אך יתכן ואצטרך אותו בקרוב. הוא אדם קרוב אליי ומכיר אותי מהיום שנולדתי. איני רוצה לפגוע או להעליבו, אך איני גם רואה איך הכסף חוזר אליי. מה עליי לעשות? מותר לשתף את ילדיו? מותר "להציק" לו שיחזיר את הכסף? לדרוש ממנו למצוא עבודה קטנה ע"מ שיוכל להחזיר?
תשובה: אם אתה יודע בוודאות שאין לו, זה בעיה מדין 'אל תהיה לא כנושה'. אבל מותר לשתף את הילדים שלו, אמנם הם לא חייבים לשלם לו. סתם ככה מותר להציק לו וכדו', אמנם שלא יפגע בו.
שאלה: פרשת עגלה ערופה: כמיטב הבנתי וייתכן שלא הבנתי נכון, העגלה הערופה באה לכפר על עדת אנשים בישראל, שבוצע מתוכה רצח וזהות הרוצח אינה ידועה. על כן 3 או 5 דיינים מהעיר הקרובה מביאים עגלה לנחל איתן ועורפים את ראשה באמרם: לא שפכנו את הדם ועינינו לא ראו. הדבר הזה מאוד מזכיר לי את סיפור אדיפוס היווני שמאחר והוא רצח את המלך בפרשת דרכים וזהותו לא נודעה, באה מגיפה על כלל האוכלוסייה "מזעם האלים", מדוע יש צורך לכפר על אוכלוסייה? האין השם יתברך מכיר ויודע זהות הרוצח? אם כן, מדוע שיעניש אנשים חפים מפשע? הרי בין כה וכה מדובר ברוצח שאין לו שם ואין ביכולתם לעת עתה לדונו למיתה?
תשובה: : יש אקלים ציבורי שנוצר כתוצאה מרצח שלא מפוענח. יש חשש של זילות בחיי אדם. יש חשש של הרגשת חוסר ביטחון ואיבוד האמון בטוב וביפה שבאדם. הפעולה של עגלה ערופה נועדה לזעזע את הנפש ולא לעבור לסדר היום על תקלה נוראית כזאת שארעה בתוך ציבור. מעבר לזעזוע שיוצא אל הפועל בפעולות של עריפת העגלה יש כאן גם דרך כיצד לבודד ארוע יוצא דופן משאר הארועים. הדממת האדמה ושימתה כמדבר שמם מזכיר לכל הקהילה, מחד, את אי תיקונו כל עוד שלא נמצא הורג הנפשות. מאידך, זה שממקדים זאת במקום אחד ואילו בשאר המקומות ממשיכים את החיים זהו מסר של חזרה לסדרי החיים והאמון בהם.
שאלה: האם מותר לבנים ללכת למעיינות?: האם מותר לבנים ללכת למעיינות? (מאחר וידוע כי מגיעות למקום גם נשים).
תשובה: מותר ללכת. ואם יש שם בנות, תלכו משם מהר.
שאלה: גדר בין חצירות: ביתי מוקף בגדר רשת. לאחרונה נבנה בית במגרש הסמוך ונודע לי שהבונה מתכונן להקים כותל בין המגרשים (במקום גדר הרשת). האם הוא יכול לחייבני להשתתף בהוצאות הקמת הכותל?
תשובה: שאלתך בנויה על המשנה הראשונה במסכת בבא בתרא, שם רואים ששותפים בחצר יכולים לחייב אחד את השני לבנות כותל ביחד בשביל למנוע היזק ראיה. אך במקרה שלנו לא נראה שהשכן החדש יכול לחייב אותך לבנות כותל אבנים משני סיבות: א. הריב"ש בתשובה כותב שאם אדם דר בבית ובא לידו שכן שזכה מההפקר במגרש הסמוך השכן החדש לא יכול לכפות על חבירו לבנות כותל כיוון שכאשר הראשון הגיע לא היה נזק, ולכן גם פה אתה היית קודם ושכן חדש לא יכול לכפות על נזק. וכך פוסק השו"ע בסימן קנג' סע' לב. ב. היום לא עושים תשמישים צנועים בחצר לכן לא ברור שיש היזק ראיה וכתבו הפוסקים שהולכים אחרי מנהג המדינה והחוק משקף את המנהג וכיוון שהחוק לא מחייב לבנות כותל בין חצרות אי אפשר לחייב שכן לעשות זאת. הרב אריאל איגרא
שאלה: מידע ששמעתי מכלי שני על הטרדה: סיפרתי לקרובת משפחה שאחותי עומדת ללמוד במדרשה מסויימת לבנות, היא חשבה קצת ואז אמרה לי ששמעה ממישהי שהיא מכירה שלמדה במדרשה הזו, שאחד הרבנים המרכזיים מאד במדרשה תקף אותה מינית. הקרובה שלי אמרה שהיא עצמה לא העבירה את המידע הזה לאף אחד אבל בגלל שמדובר באחותי היא מספרת לי. כששאלתי, היא אמרה שהבחורה הזו לא התלוננה אף פעם כי זה מאד קשה לה. עניתי לה שזה מאד חשוב ושיש את פורום תקנה שאפשר לפנות אליו אבל אין לי יכולת להשפיעה מעבר לזה. שאלתי- מה מוטל עליי לעשות? לא סיפרתי דבר לאחותי כי שמעתי מכלי שני, ואני בטוחה שא"א ללמוד במדרשה כששומעים עליה דברים כאלה גם אם הם לא נכונים בוודאות. מצד שני אני לא מסוגלת לא לעשות כלום כשהיא הולכת לשם. אני רוצה להוסיף שלפי התרשמותי מדובר במדרשה שחלק משמעותי מהצוות המלווה (קשר קרוב יותר) הם רבנים גברים. אני אציין נקודה נוספת למרות אני לא חושבת שיש לה השפעה והיא שהקרובה עובדת במדרשה אחרת. (היא אמרה לי שכשהיא שומעת בנות שהן הולכות לשם היא אומרת לעצמה "תלכו לכל מקום אחר-לא דווקא אלינו- רק לא לשם"). שה ייתן לרב כח להגדיל תורה ולהאדירה.
תשובה: אכן זו שמועה רחוקה וגם חשודה. עצתי, שתזהירי את אחותך באופן כללי מקשר אישי עם מרצים, גם אם הם תורניים, כי אין אפוטרופוס. וכבר היו תקלות בכמה מקומות.
שאלה: לקטוף מצמחיה ברשות הרבים: בעירנו ישנם מספר אזורים בהם נשתלו (בעבר הרחוק מאוד ובחלק מהמקומות בתקופה האחרונה) שיחים של רוזמרין ועשבי ריח אחרים. חלקם באזור כגון במחלף ראשי ביציאה מן העיר (על כביש החוף) וחלקם באזור שכונות פנימיות בעיר. מדובר על אזורים די נרחבים - בשטחים ציבוריים פתוחים, ללא גידור או שלטים האוסרים לקטוף מהצמחים הללו וכדו. הערה אישית - לא מדובר בפרחים צמחים צבעוניים וכדו שהם בדר"כ עונתיים ונשתלים בעיקר לנוי, אלא גם (או בעיקר) כדי למלא שטחים מסויימים בצמחיה (זולה? שתחזיק מעמד לאורך זמן?). עיקר השאלה - האם בנסיבות המתוארות לעיל, מותרת קטיפת מס ענפים קטנים לשם ברכת הריח בשבת וחג? האם אפשר לומר שבמקרים של שיחים כגון אלו (שיחי תבלין וריח) - הרשות להנות מן הצמחים כוללת גם קטיפה ושימוש (סביר, אישי, לא מסחרי) בצמחים לשם תיבלון או ריח? האם ניתן לראות בהיעדר גדר שילוט וכן בהצבת הצמחיה במקומות ציבוריים פתוחים כנ"ל - את אומדן דעתה של הרשות שזה מותר? אגב, שלחתי לעיריה פניה באתר האינטרנט הרשמי שלה - שם העליתי את השאלה האם אפשר לקטוף כנ"ל (והסברתי את עניין הלכות גזלה ח"ו), אך לא קיבלתי כל תגובה או תשובה. אשמח לקבל מקורות הלכה עיקריים (אם אפשר). בברכת ישר כח ו מראש,
תשובה: פרחים וצמחיה ששתלה העיריה הם רכוש העיריה, ולכן צריך לבקש את רשותם לקטוף. אין מקום לעשיית אומדנות היכן שניתן לשאול את הבעלים. למשל, לומר שהעריה בטח מרשה לקטוף רק קצת אינו נכון, שהרי אם כל אחד יתיר לעצמו לקטוף רק קצת לא ישאר אחר כך כלום, ולכן מן הסתם העיריה מטילה איסור כללי לקטוף. אם לא קיבלת תשובה באינטרנט תנסה טלפונית, וגם אם קשה ליצור עמם קשר אין בכך היתר לקטוף. הרב ניר אביב
שאלה: בחירת שם לתינוקת: אני בחודש התשיעי ומתלבטת בין שמות לבנות: נועה, הילה, ליאם. האם השמות מומלצים?
תשובה: השם נועה מומלץ יותר מכולם.
שאלה: שאלה בנושא שמירת הלשון: לרב רציתי לדעת אם עברתי על שמיעת לשון הרע: חברה שלי מתחתנת בשעה טובה ואמרתי לה אם היא יודעת איפה היא תתארגן ואזהיא אמרה לי שהיא מתלבטת לגבי סלון כלות מסויים כי כמה מבני דודות שלה היו מרוצות ואחת מהן לא והיא ציינה את שמו של הסלון, האם יש כאן איסור?
תשובה: אם את לא מחליטה בלבך שהמקום לא טוב אין בכך איסור.
שאלה: פרופ  אביגדור שנאן : קיבלתי מתנה מחבר חילוני את הספר "פרקי אבות" (פרוש ישראלי חדש) של פרופ אביגדור שנאן. מותר לקרוא? מותר להחזיק בבית? מה הכי טוב לעשות?
תשובה: לא עברתי על הספר אולם ממה שקראתי בעבר דברים שלו נראה לי שמותר.
שאלה: ישוב בשטח טיול בצפון: כשטיילנו בצפון ראיתי שהציבו שלט בכניסה לישוב: "שטח פרטי". היו עוד כמה סימנים שהעידו על כך שכבר נמאס לאנשי הישוב מנוכחות של מבקרים שנכנסים לבית הכנסת, יושבים על הדשא מחפשים שירותים וכד. השאלה היא איפה עובר הגבול בין זכותם של התושבים לשמור על הפרטיות שלהם לבין מידת פתיחות הלב שלהם למטיילים שמזדמנים לשם? האם לנעול בית כנסת בפני מטיילים כ"רמיזה" שהם לא רצויים שם היא התנהגות תקינה? מצד שני, הישוב יכול לטעון בצדק שהמקום הוא לא פארק ציבורי. אם כן מה דינו של ישוב כזה באיזור מטוייל?
תשובה: אם זה גורם להם להפסד, ליכלוך וכדו'- יש להם זכות למנוע את זה.
שאלה: חשש שעטנז בתפירת בגד בחוט: לרב, עשיתי מכפלת במכנסיים שלי, שהם 100 כותנה, ע"י חוט שאין מושג מאיזה חומר הוא. האם יש חשש לשטענז? (כשאני מדליק אותו הוא נשרף ולא מטפטף).
תשובה: שעטנז זה רק מעירוב של פשתן עם צמר. עם כותנה אין שעטנז ולכן אין בעיה.
שאלה: טבעת נישואין ממוחזרת: אני גרושה מבעלי ואנחנו מתכוונים להינשא מחדש בקרוב ברבנות, האם ניתן להשתמש בטבעות הנישואין מהחתונה הראשונה שלנו?
תשובה: טבעת הקידושין בה מקדש האיש את האישה צריכה להיות שלו בלבד ובאופן מוחלט. את יכולה לתת לו את הטבעת במתנה גמורה ואז הוא יוכל לקדש אותך בטבעת זו. בנתינתך לו את הטבעת עלייך להבין שמשמעות הנתינה הגמורה היא שגם אם הבעל יחליט שלא לקדש אותך או לקדש אותך בטבעת אחרת, הטבעת שנתת לו תישאר שלו. אפשרות טובה יותר היא שהבעל יקנה ממך את הטבעת, ושוב צריך לדעת שמדובר ברכישה אמיתית לכל דבר וענין. הרב מיכאל יומטוביאן
שאלה: איך לשכנע לא להינשא בחתונה רופורמית: אחותי רוצה להתחתן בנישואין רפורמיים, ולא דרך הרבנות. היא טוענת שהחופה האורתודוקסית היא לא שיוויונית ומפלה את האישה. למיטב הבנתי כעיקרי הטקס יהיו זהים לנישואים אורתודוקסיים. האם החופה תהיה תקפה מבחינה הלכתית? יש עוד זמן עד לחתונה ושום דבר אינו סגור, כך שחשבתי לנסות לשכנע אותם לבחור בנישואים אורתודוקסים. כיצד ניתן לשכנע אותם בכך? יש לנו במשפחה גם אנשים דתיים. האם הם ייאלצו שלא להגיע?
תשובה: חתונה רפורמית אינה כדת משה וישראל ואין להשתתף בה.
שאלה: הנחת תפילין על יד מגובסת: עלי לעבור ניתוח בכף יד שמאל עליה אני מניח תפילין. היד תגובס עד למרפק למספר שבועות. כיצד עלי לנהוג בהנחת תפילין?
תשובה: כל עוד מקום הנחת הבית עצמו נשאר גלוי מניח תפילין כרגיל עם ברכה ויכרוך הרצועות על הגבס. אם גם מקום הנחת הבית עצמו מגובס יניח התפילין על הגבס בלא ברכה ויברך על של ראש לספרדים 'על מצות', ולאשכנזים 'על מצות' ו'להניח' ויכוון לפטור את התפילין של יד. לאחר ההנחה יזדרז לכסות את התפילין ע"י השרוול כדי שלא יבואו אחרים לטעות שאפשר להניח תפילין לא ישירות על הגוף גם כשאין צורך. רפואה שלמה!
שאלה: לימוד גמרא לנשים: בס ד מה דעת כבוד הרב על לימוד גמרא לנשים שלומדות גם את שאר ההלכות שהן גם ככה יכולות ללמוד (כשרות, שבת, תורה וכו )?
תשובה: גמרא זה תחום שלא שייך לנשים. הלכה כן וגמרא לא. זה לא פגיעה או זילזול בנשים, זה פשוט לא התחום שלהם. היום מנסים להתחכם נגד זה. זה מיותר, לנשים יש מספיק מה ללמוד גם בלי גמרא.
שאלה: להתפלל בצאת שבת למי שנוהג כרבינו תם: אנו מחזיקים צאת הכוכבים כשיטת ר"ת ואני נמצא במקום שאין מנין למעריב במוצש"ק רק לפני הזמן של ר"ת. האם מותר לי להתפלל איתם, ואם כן האם לומר "אתה חוננתנו" בתוך השמונה עשרה שאומרים בתפילת ערבית או לומר בפעם אחרת ומתי? אם אפשר מקורות.
תשובה: תתפלל בזמן הרגיל, ותאמר אתה חוננתנו. רק תחמיר ואל תעשה מלאכה עד לזמן צאת שבת של רבנו תם.
שאלה: עליית משה להר סיני: כמה פעמים עלה משה להר סיני ל 40 יום?
תשובה: שלוש פעמים בברכת התורה, WWW.Yeshiva.org.il
שאלה: המושגים עקר עקרה בתנ"ך ובתלמוד: האם המושגים "עקר" "עקרה"במקרא ובתלמוד מתייחסים רק למי שאין לו ילדים כלל או אף למי שיש לו ילדים אך כרגע מסיבה כלשהי אינו מסוגל להוליד? אשמח לקבל תשובה.
תשובה: אני חושב שזה נאמר לגבי כולם. ואולי אפילו לגבי אשה רווקה שלא יכולה ללדת מכיוון שאין לה בעל. 'רני עקרה לא ילדה' - אשה שמסיבה כלשהיא לא יכולה ללדת עכשיו היא עקרה, גם אם זה לא עקרות רפואית.
שאלה: איסור ביטול תורה לנשים: ראיתי פוסט באינטרנט שעל סמך מקורות מגדולי ישראל מוכיח שאם אישה מעשנת סיגריות היא עוברת על איסור של ביטול תורה. האם כבוד הרב מסכים עם הסברה הזו - שיש איסור של ביטול לתורה לאישה שנמנעת מללמוד הלכות?
תשובה: זאת נראת לי הלכה מאוד מוזרה והיא לא מובנת לי. עישון הוא לא רצוי בין לאיש ובין לאישה באותה מידה אבל להגיד שהוא אסור מדין ביטול תורה זה לא נשמע לי נכון.
שאלה: גינקו בילובה: אני מתחזק כבר כמה חודשים אך כמה הרגלים רעים כנראה עדיין נשארו קניתי תמצית צמחים ששמה גינקו בילובה מהונג קונג, זה הלינק אני לא מומחה ברוקחות אבל לא נראה לי שיש שם משהו לא כשר יכול להיות הכלים, זה הדבר היחיד, במידה וזה לא יש דרך להכשיר את זה? זה בא בקפסולות, מראש על התשובה.
תשובה: וברכת ד' אם זה קפסולה ונלקח למטרות בריאות אפשר להשתמש. מכאן ואילך יש להשתדל לקנות רק מוצרים כשרים. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: שם "יותם" לבן: כבוד הרב רציתי לדעת האם יש בעיה עם נתינת השם "יותם" לילד. במקורות ראיתי שזוהי דמות חיובית, אך האותיות של השם מעלות אסוציאציות שליליות.
תשובה: אני לא חושב שיש בזה בעיה.
שאלה: סרטים שהמפיקים מקפידים שלא יצפו באופן אישי : לרב ניר אביב בענין של "זה נהנה וזה לא חסר". האם מותר לאשה להנות מצפייה בסרט חרדי לנשים שנילקח בגניבה מהמפיקים והושם באינטרנט להורדה בחינם ולבקש מהמפיקים שישולם להם על זכות ההנאה מהצפייה בסרט שהורד, אם מפיקי הסרט אמרו לי שהם מקפידים ולא מוחלים לכל מי שצופה בסרט ושהסרט לא נועד לצפייה אישית אלא רק לצפייה במקומות המתפרסמים על ידם, כאשר סרט זה או סרטים אחרים שהופקו עבור נשים בלבד, שהורידו נשים רבות אשר בתום ליבן חשבו שמשום שזהו כביכול אתר "דתי" ומשום שראו שכתוב "סרט לנשים בלבד" חשבו שמותר להוריד סרטים אלה ולצפות בהם. אם כן, האם עוון גזל בידם ואם כן האם צריך ליידע אותם כדי שיעשו על כך תשובה או שכאן שייך דין של "מוטב יהיו שוגגין ואל יהיו מזידין" והאם יש בידם עוון גזל אם הם יודעים שאסור לצפות בסרטים אלה וצופים בהם רק משום שניתן לצפות בהם בחינם, אך אם היו הסרטים האלה מופצים רק בדיסק לצפייה הכרוך בת לא היו קונים דיסקים אלה!? את התשובה של כבודו אני מבקש להפיץ בלי נדר היכן שאוכל כדי לעזור למנוע מאחרים להיכשל בעוון גזל. וישר כוחכם.
תשובה: ליוצרי הסרט יש זכויות יוצרים על הסרט שלהם, ולכן אין לקחת ללא רשותם. לשיטות הסוברות שעל יצירה רוחנית יש בעלות ממונית גמורה יש כאן עניין של גזל וודאי שלא ניתן להוריד את הסרט ללא רשות הבעלים ולשלם אחר כך כאשר הבעלים אומרים שאינם מרשים באופן זה, שהרי אסור לגזול על מנת לשלם. זה נהנה וזה לא חסר שההלכה שמותר הוא רק בהתקיים שני תנאים: א. באמת הבעלים לא חסר. ב. הבעלים לא אסר מלכתחילה להשתמש, אלא רק נודע בדיעבד לאחר השימוש שהוא מקפיד. במקרה שלנו בוודאי ששני התנאים אינם מתקיימים, שהרי ידוע מראש שהבעלים אוסר ולכן אין להתיר אף מטעם זה. אף לשיטות האחרות שאין בעלות על יצירה רוחנית ישנו איסור מצד נהנה מיגיעו של חברו או מצד יורד לאומנותו של חברו או מצד ואהבת לרעך כמוך ומה ששנוא עליך לא תעשה לחברך, ולכן אסור לכתחילה לעשות דבר כזה. כדאי להודיע ברבים את האיסור שיש בדבר על מנת שיזהרו להבא, ומי שעבר והעתיק או צפה ללא רשות: אם לא קשה לו מבחינה כלכלית ראוי שישלם על ההנאה שלו ליוצר הסרט (אם היוצר הוא יהודי), ואם הוא בטוח שבכל מקרה לא היה קונה או משתמש אם היה כרוך בת ניתן בדיעבד לסמוך על השיטות המקילות, אך בכל מקרה יעשה תשובה ויקבל על עצמו לא לעשות כן להבא. אין כאן גם ענין של "מוטב יהיו שוגגין ולא יהיו מזידין" מג' סיבות: א. בדברים שבין אדם לחברו לא אמרינן את הכלל מוטב יהיו שוגגין, אלא רק בדברים שבין אדם למקום. (עיין שו"ת דברי יציב ליקוטים והשמטות סימן קיג). ב. כלל זה נאמר דוקא אם יודע בוודאות שלא ישמע, אך כל זמן שמסופק מצוה להוכיח (תוס' שבת נה. ד"ה ואע"ג). ג. רוב הפוס' סוברים שבמצוות דאורייתא לא שייך הכלל הזה אלא חייב להוכיח (וכן פסקו השו"ע ורמ"א או"ח תרח,ב), ובנידון שלנו ישנן דעות הסוברות שיש בעלות ממונית על יצירה רוחנית ובהן דעה שיש כאן גזל דאורייתא ממש. ואף שיש כאן מחלוקת האם האיסור הוא מדאורייתא כפי שיטה זו או שהאיסור רק מדרבנן כפי שאר השיטות, מכל מקום ספק איסור תורה יש כאן וספיקא דאורייתא לחומרא. (ועיין שו"ת פאר אהרון סימן ו' שהדבר תלוי במח' הרמב"ם והר"ן האם ספיקא דאורייתא לחומרא מדאורייתא או מדרבנן). כאשר ישנם כאלו שישמעו וכאלה שלא ישמעו, אין מתחשבים באלו שלא ישמעו, וכך כתב שו"ת אגרות משה (אורח חיים חלק ב סימן לו): "וכן נראה פשוט שאם יש שם גם מי שיקבלו צריך לומר להם שאסור אף שידוע שאיזה מהם לא יקבלו ויהיו מזידין, דבשביל קלקול אלו שיעברו במזיד ויענשו כמזיד אין לקלקל לאלו שיקבלו שהרי כשלא יודיעום יעברו בשוגג שהוא ג"כ איסור וקלקול". וה' יברך וייטיב לכל הנזהר בעוון הגזל. בהצלחה. הרב ניר אביב
שאלה: מרכך שער לבנים : האם מותר לבן להשתמש במרכך שער (מדין לא ילבש) והאם זה משנה מה המטרה?
תשובה: מכיוון שזה לא ניכר, אני לא חושב שיש בזה בעיה.
שאלה: נטילת ידיים של בוקר: אני בת שירות השנה בפנימייה ויש לי חדר (ולא דירה). הכיור היחיד שנמצא בחדר הוא זה של השירותים. האם אפשר לנטול בו ידיים בבוקר כשאני קמה? האם עדיף לנטול בתוך השירותים או ללכת מרחק של יותר מ-4 אמות כדי לנטול בכיור אחר? (הכיור האחר נמצא די רחוק יותר מ 10 מטר מהחדר). ממש מראש.
תשובה: כשאת קמה תטלי בכיור שבשירותים ללא ברכה. לאחר שתתפני תלכי לכיור השני ותטלי עם ברכה. ניתן גם לשים קערה עם נטלה ליד המיטה.
שאלה: שאלות של חוזר בתשובה: ים אני חוזר בתשובה מבית לא שומר מצוות כלל ויש לי כמה שאלות בסיסיות שאודה מאוד עם כבוד הרבנים יוכלו לעזור לי. 1. האם מותר להתפלל בחדר השינה? 2. האם מותר לשחות בבריכה בלי חולצה? 3.מהי ההלכה לגבי צניעות גברים בלבוש? 4.האם מותר לקרוא תחנון ביחיד? 5. האם תפילה ביחיד מתקבלת? 6.האם מותר לומר סליחות בעשרת ימי תשובה ביחיד? 7. אם אני גר באזור שבו אין בקרבתי שום בית כנסת מלבד בית כנסת רפורמי(גברים ונשים יחד )מה עדיף להתפלל לבד או שם יחד איתם? 8. מדוע אסור להתפלל גברים ונשים יחד? 9.מהו המקור להלכה של שמירת נגיעה? 10. מה עדיף חילוני שאינו מתפלל כלל או רפורמים ומדוע? מצטער אם שאלתי יותר מידי שאלות. המון על העזרה בזכות האתר שלכם אני מתחזק בכל יום! בע"ה חודש טוב של תשובה ושמחה
תשובה: ב"ה שמחתי לקבל את שאלותיך הרבות, שהן מראות כמה אתה רוצה לדעת ולהתקדם. זה ממש נפלא, והינני לברך אותך שתזכה להמון הצלחה ולהמון התקדמות, ותזכה לברכה רבה בכל מעשה ידיך. לפני שאני עונה על שאלותיך אחת לאחת בעזרת ה', ברצוני להציע לך עזרה כללית, שבה תוכל גם להרגיש חופשי לשאול את כל השאלות שיש לך, וגם תוכל להתקדם עוד יותר. אנו באתר משתדלים לעזור לאנשים שרוצים להתקדם רוחנית, גם בעניית תשובות, וגם בדברים נוספים. תשובה זו או אחרת שנכתבת ודאי שעוזרת לאדם, אך לפעמים אפשר לעזור לאדם בדברים יותר משמעותיים ועזרה זו חשובה מאוד בעינינו. אנו משתדלים לעזור בהכוונה אישית ובהדרכה מעשית, וגם בעזרה מעשית לכל מי שרוצה וזקוק, וכך בקשר אישי זוכים לעזור לאנשים להתקדם הרבה יותר טוב. אם תרצה אתה מוזמן להיות איתי בקשר דרך האימייל שלי ואשמח לעזור לך בכל מה שאוכל. וכעת אעבור ישר לשאלותיך אחת לאחת בעזרת ה'. 1. תפילה צריכה להיות במקום מכובד, ולכן עדיף להתפלל בבת כנסת, ואם אי אפשר, עדיף להתפלל בבית במקום מכובד, ובדרך כלל חדר שינה פחות מכובד. אם תפילה מחוץ לחדר השינה עלולה לפגוע בתפילה שלך, סדר את חדר השינה מהלילה, ואז כשהוא יהיה מסודר התפלל בחדר. 2. לגברים מותר לשחות בבריכה בלי חולצה. 3. לפי ההלכה חייבים הגברים לכסות את מקום הערוה ומידה טובה לכסות כמה שיותר בגוף אך זה לא חיוב. 4. מותר אך בתחנון שיש י"ג מידות הרחמים אומרים אותן בטעמים ומי שלא יודע לקרוא בטעמים שלא יאמר אותן ביחיד. 5. ודאי שהיא מתקבלת, שה' מקבל את התפילות של כל אחד ואחד, אך במניין היא מתקבלת יותר ומשפיעה יותר בשמים. 6. כן. 7. ודאי שלא ללכת לבית כנסת כזה, שבו יש אנשים שכופרים בתורה ובדבר ה' ביד שליחיו. עדיף תפילת יחיד מתוקנת ממשהו אחר משובש. 8. הצניעות היא הבסיס ליהדות, ובזמן התפילה אי אפשר לערב גברים ונשים. וכי יעלה על הדעת לעבור על דבר ה' ומתוך כך להתפלל אליו? 9. אשה שקיבלה מחזור חודשי, היא אסורה באיסור נידה, ולכן אסור לגבר לגעת בה. המקור הוא איסור נידה שבו נאמר "ואל אשה בנידת טומאתה לא יטמא". 10. אינני רואה סיבה להכריע בין הדברים. ודאי שהטוב ביותר הוא אדם שמתפלל כמו שצריך במקום טוב, ומדוע להכריע בין שני דברים לא טובים? ואשמח לקשר הרב יצחק גרינבלט zahig1 gmail.com
שאלה: כלים לא כשרים שנגעו באוכל: האם נגיעה של כלים לא כשרים (שאכלו איתם בשר וחלב וכד ) באוכל, הופך את האוכל ללא כשר בעצמו? בבישול וודאי שזה פוסל מאכילה, אבל השאלה היא במאכלים פושרים קרים כגון: חיתוך אוכל עם סכין לא כשרה, האם פוסל את שאר המאכל מאכילה? לקיחת זיתים מקופסת שימורים עם כלי לא כשר, האם שאר הזיתים נפסלים באכילה? אשמח לפירוט.
תשובה: מגע של אוכל קר בכלי לא כשר אינו אוסר את האוכל. חיתוך בסכין עלול לפסול את האוכל אם מדובר באוכל חריף או שהסכין אינו נקי לגמרי.
שאלה: בורא נפשות על ביצה: 1.האם על ביצה אחת צריך לברך בורא נפשות? 2.האם על כזית לחם צריך לברך ברכת המזון בלי נטילת ידיים?
תשובה: 1. כן. 2. נטילת ידים בלי ברכה. המוציא וברכת המזון כרגיל.
שאלה: חנוכת הבית בבית חדש: כמה זמן לאחר כניסתי לדירה חדשה צריך לבצע חנוכת בית? והאם זה נכון גם לבית שכור?
תשובה: הספרדים נוהגים לעשות חנוכת הבית גם בדירה שכורה ובאותו ערב בו נכנסים לגור בדירה. אם לא עשית, יש לעשות. האשכנזים פחות הקפידו בעניין, למרות שראוי להתחיל את החיים בבית חדש בעניינים של קדושה.
שאלה: בטוי ביהדות "המוזרות של הלבנה": מה מקור הבטוי המוזרות של הלבנה?
תשובה: עיין במשניות מסכת סוטה, פרק ו, משנה א. בברכת התורה, WWW.Yeshiva.org.il
שאלה: בישולי עכו"ם במסעדה בירושלים: אני עובדת קצת יותר מחודש במסעדה בירושלים בתור מלצרית. במסעדה זו יש כשרות "הרבנות הראשית ירושלים" ומשגיח שבא לבקר במסעדה מס פעמים אחדות בשבוע. לאחרונה התגלה לי שמי שמבשל את כל האוכל במסעדה הוא גוי גמור ואף אחד לא מדליק לו את הגז אלא הוא עצמו!. בעלי המסעדה הם חילונים גמורים, ומלבד להביא מוצרי גלם כשרים למהדרין אינם מבינים בדקויות של ההלכות. והמשגיח עצמו מעלים עין מהעניין. התקשרתי לרבנות הראשית וסיפרתי להם. אך אני יודעת שלא נעשה כלום כבר שבוע שלם!. אני מזהירה דתיים שבאים למסעדה, וגם דיברתי עם הבעלים שלא ממש מזיז להם. אינני יודעת מה עוד לעשות ואם להמשיך ולפקוח על המקום מקרוב (להמשיך לעבוד שם) או לעזוב מיד את המקום. אני אינני אוכלת במקום מהיום שגיליתי זאת ושלמדתי את החומרה שבדבר. חשוב לציין שזה מקום שדתיים רבים צעירים ומבוגרים באים לאכול בו. אשמח אם תחזירו לי תשובה מהר!!
תשובה: וברכת ד' אשריך שאת נותנת דעתך להציל את נערי ישראל ממאכלות אסורים. א. כדאי לכתוב לרבנות ירושלים מכתב בכתב יד. ב. כדאי לכתוב מכתב לרבנות ירושלים, למר רפי יוחאי ראש מחלקת הונאה בכשרות. ג. כמו כן כדאי לכתוב מכתב לכושרות (הרב מרדכי וולנוב rmv kosharot.co.il. www.kosharot.co.il) ד. נראה שכדאי להמשיך ולהזהיר את הנוער, ובלבד שלא גרם מכשול, שאנשים יגידו הנה עובדים כאן דתיים, ברור שיש כשרות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: להגיד לאחר שיבקש סליחה: האם ישנו פסוק או מקור או משהו כתוב לכך שאם אני לא סולחת למישהו אני צריכה להגיד לו כדי שיבקש סליחה? מראש!
תשובה: עקרונית כן אבל בחכמה, כי לפעמים האמירה הזאת יכולה לגרום לעורר את הויכוח עוד פעם. לפעמים הדרך היא לא לומר אלא לרמוז בעדינות. לחשוב איך לעשות את בצורה טובה עם חכמה וטאקט.
שאלה: בקשת סליחה בלא עשיית דבר!: מה לעשות אם אני יודעת בברור שלא עשיתי כלום ולא העלבתי ולא פגעתי באדם מסויים ולמרות זאת הוא אומר שהוא נפגע אני לא יודעת ממה והוא פגע בי וקילל אותי והוא לא מוכן לבקש סליחה אני בקשתי סליחה והוא אמר ששסלח ואז שוב הוו אפתח ריב על כלום וטוען שעשיתי לו משהו אני לא רוצה לבקש שוב פעם סליחה כי לא עשיתי כלום בכל הפעמים מה ניתן לעשות שהוא גם יבקש ממני סליחה והאם אני גם צריכה לבקש סליחה?
תשובה: במידת הדין את לא צריכה לבקש ממנה שום סליחה אבל לפנים משורת הדין, מדין 'ואהבת לרעך כמוך', מכיוון שהוא כועס ועצוב כדאי לפייס אותו ולעשות לו טוב אם את יכולה. את צריכה לבדוק, כי יכול להיות שכן פגעת בו ורק לא שמת לב. אם את לא בטוחה, כדאי לך להתייעץ עם גורם שלישי. להציג בפניו את המקרה ושהוא יעזור לך להחליט האם נהגת כשורה או לא. יכול להיות גם מצב הפוך, שאת היית ר גמור וסתם השני עורר אצלך נקיפות מצפון, צריך לדעת שיכול להיות גם מצב כזה.
שאלה: הבדלה: האם אני נערה בת 17 דתייה לבית חילוני יכולה לעשות את כל ההבדלה לבד? והאם אחד מבני משפחתי שחילל שבת יכול לעשות איתי הבדלה ולברך?
תשובה: את יכולה לעשות את כל ההבדלה לבד, חוץ מבורא מאורי האש, שאת הברכה הזאת אל תברכי (כי זה מעין מצוות עשה שהזמן גרמא). אם יש איתך מישהו שמחלל שבת- תלוי אם הוא מאמין או לא. אם הוא עובר על העברות לתאבון- הוא יכול לברך ולהוציא אותך, אבל אם הוא עושה להכעיס- הוא יכול לברך לעצמו, אבל לא להוציא אותך.
שאלה: נדוניה או ירושה במקום: אנחנו זוג שהתחתן ולא קיבלנו נדוניה מהורי הכלה. באחרונה עלתה שאלת הירושה במשפחה ונאמר לנו שבנות לא מקבלות ירושה ע"פ ההלכה. האם אשתי זכאית לירושה מכיוון שלא קיבלנו נדוניה?
תשובה: על פי ההלכה, בת לא יורשת ואין הדבר תלוי בשאלה אם קיבלה או לא קיבלה נדוניה. כמובן אפשר לכתוב צוואה תקפה עפ"י ההלכה בו המוריש מצווה לתת לביתו חלק מרכושו. בשורות טובות, הרב מיכאל יומטוביאן
שאלה: חלה שחוממה על פלטה עם מאכל בשרי: חלה שמונחת בשבת על גבי קדירות בשריות שעל הפלטה, האם יש מגבלות לאכילתה בארוחה חלבית? האם נהיית בשרית ממש? האם הדין משתנה כתלות בנסיבות הבאות: 1. אם יש כיסוי על הפלטה (על החלות והקדירה יחד) או לא. 2. אם הקדירות סגורות ממש או מדובר בפיירקס פתוח שרק מכוסה בנייר כסף? 3. אם החלה לא מגיע לחום של יד סולדת.
תשובה: אם היה כיסוי משותף והקדרות היו סגורות ואדים לא יצאו מהן והפלטה עצמה היתה נקיה ויבשה, החלה נשארת סתמית. אם לא היה כסוי, גם אם הקדרות היו גלויות והפלטה נקיה ויבשה החלה נשארה סתמית. ביתר המצבים, החלה הפכה לבשרית.